Patria Pasi

Sisu Pasi on Soomes Oy Sisu Auto Ab toodetav amfiibne soomustransportöör.

Sõiduki nimes tähendab "Sisu" tootjat, aga "Pasi" on lühend sõnadest "panssari-sisu", mis soome keeles tähendab soomustatud sõidukit.

 Kirjeldus 

Väliskujult ja ehituselt sarnaneb Sisu Pasi enamiku kolmeteljeliste lääne soomustransportööridega.

Sisu Pasi on 7,35 m pikk, 2,90 m lai ja 2,77 m kõrge. Ta kaalub 13,5 t. Tema meeskond on kaheliikmeline ja lisaks saab ta peale võtta kuni 16 reisijat.

Maanteel suudab Pasi arendada kiirust kuni 100 km/h, vees 10 km/h. See kehtib aga üksnes põhiversiooni kohta, sest kõik versioonid ei ole ujumisvõimelised. Pasi käiguvaru on 900 km.

Pasi võimsus on 240 hobujõudu ning võimsuse ja massi suhe on 17,5 hj/t.

Sisu Pasil on 6–12 mm paksune terasest soomus. Sõiduki põhi on maamiinikindel, esiaknad kuulikindlad ja varustatud kaitseluukidega. Sõidukil on sõltuv vedrustus, täielik kuuerattavedu ja võrdlemisi hea sõiduvõime maastikul. Ta suudab sõita kuni 60° tõusul. Siiski jääb masin läbivuselt alla 4-teljelistele BTR-seeria soomustransportööridele. Teiste sarnaste sõidukitega, näiteks TPz Fuchs ja BTR-80 võrreldes on tema sees rohkem ruumi.

Sisu Pasil ei ole standardrelvastust. Sõiduki katusel on pöördtorn, millesse võib paigutada kerge- või raskekuulipilduja või automaatsuurtüki. Külgedel ja taga on 8 BMP-tüüpi laskeava, mille kaudu reisijad, harilikult jalaväeüksus, saavad tulistada, ise soomuse taha varjununa. Sõidukit on lihtne juhtima õppida ja tal on korralik kiirus nii maanteel kui ka maastikul. Võrreldes teiste sarnaste sõidukitega, on Sisu Pasi sisemuses rohkem ruumi.

Probleemidena on avaldunud sildade konstruktsiooni nõrkus ning vastupidavuse kiire vähenemine lisakaalu ja raske maastikusõidu korral.

Versioonid
pisi|Pasi XA-180EST Vabaduse väljakul (2010)
pisi|Pasi XA-180EST Vabaduse väljakul (2010)
pisi|Pasi XA-180EST Kaitseväe paraadil
Sisu XA-180 - Sisu Pasi algversioon
Sisu XA-180EST - XA-180 modifitseeritud versioon. Masinatel on parandatud soomuskaitset, uuendatud pidurisüsteemi, lisatud on ka rattatuled, lisapeeglid ja NATO standardile vastavad digitaalsed raadiojaamad Harris.Pasi soomukid jõudsid teisipäeval Eestisse. 
Sisu XA-185 - meeskonda kuulub 2+18 meest. Võimsam mootor võrreldes versiooniga XA-180 ja parandatud jõuülekanne. Norra sõjavägi kasutab seda laatsaretisõidukina.
Sisu XA-186 mootor ja jõuülekanne on samasugused kui versioonil XA-185, aga soomus on palju paksem. Seetõttu ei ole ta ujumisvõimeline. Sõiduki tühimass on 19 t.
Sisu XA-200 erineb pisut väliselt teistest versioonidest. Soomus on paksem (KPV 14,5x114 mm kindel), mistõttu kannatas tugevalt soomuki ujuvus. Paksema soomuse vajadus tulenes sellest, et isegi 7,62×54 mm R kaliibrised relvad võisid versioonide XA-180 ja XA-185 soomust läbistada. Samuti on lisatud öövaatluse vahendid ja periskoop. Ehkki ta ei saa ujuda, suudab ta põhja mööda läbida kuni 1½ m sügavusi veekogusid. Mootori võimsus on 271 hj.

Nendest peamistest versioonidest on valmistatud arvukalt alamversioone, näiteks sõjaväeüksuste teisaldamiseks, laatsareti jaoks, sidepidamiseks, õhutõrjerelvade kandmiseks, radari kandmiseks, juhtkonna jaoks, tulekahjude kustutamiseks ja tankidega võitlemiseks.

Versioonid XA-180 ja XA-185 on võimelised veekogusid ujudes läbima.

 Ajalugu 

Sisu Pasi hakati tootma Soome kaitseväe jaoks. Peeti silmas sõiduki lihtsat kasutatavust, lihtsat põhistruktuuri ja väikseid hoolduskulusid. 1980 alustas Sisu Soome armeele transportööri XA-180 prototüübi väljatöötamist. Esimene lõplik versioon valmis 1983 ja samal aastal tunnistati Sisu Pasi konkursil kolme konkurendi seas võitjaks. 22. detsembril 1983 esitas Soome sõjavägi esimese tellimuse 50 Sisu Pasi soomukile, millest 9 reserveeriti ÜRO vägede jaoks. Seeriatootmist alustati 1984. Sõiduk osutus edukaks ja järgnesid uued tellimused. Kokku on toodetud üle 1200 Sisu Pasi soomuki. Selle tavaline välimus ja seadistus sarnaneb enamus soomustransportööridega. XA-180 ja XA-185 saab nii maismaal kui ka vees kasutada, ent XA-203 mitte.

Tänapäeval on Sisu Pasi rahuvalvemissioonidel populaarne oma mobiilsuse, rahumeelse välimuse ja hea kaitsevõime tõttu maamiinide, isevalmistatud lõhkekehade, mürsukildude ja väikesekaliibriliste relvade tule vastu. 

Sisu XA seeria järeltulija on Patria AMV.

Kasutajad
22px Holland 90 masinat. Neid kasutavad maa- ja merevägi. Sõidukites on GPS ja satelliitside.
22px Eesti. Kaitseväel on 60 transportööri XA-180EST, endised Soome armee XA-180, ostetud relvastuseta ja ümber ehitatud Kaitseminister allkirjastas lepingud soomukite ostmiseks ja ümberehituseks. Eesti soovis 2008 osta veel 30 transportööri, Kaitseministeerium soovib hankida 30 Pasi soomukit kuid loobus sellest, sest Soome küsis liiga kõrget hinda ja seadis tingimuseks, et neid kasutataks ainult Eestis.Kaitseministeerium loobus soomukite liisimisest Soomest 2010. aastal ostis Eesti Hollandilt 81 kasutatud soomustransportööri Pasi XA-188.

22px Ghana ÜRO vägedes
22px Iirimaa 2 masinat nende sõdurite väljaõppeks, kes valmistuvad teenistuseks Lõuna-Liibanonis
22px Norra 75 masinat
22px Rootsi 200 masinat
22px Soome Põhikasutaja. 425 masinat XA-180 ja 185, 148 masinat XA-200. Neid kasutavad Soome kaitsevägi, sealhulgas lennuvägi ja merevägi, ning politsei eriüksus.
22px Taani 11 masinat, sealhulgas laatsaretimasinad, kasutamiseks ÜRO vägedes
 22px UkrainaБТР Sisu XA-180 на службі у морській піхоті (vaadatud: 02.12.2022)

Viited

 Vaata ka 

Scoutspataljon

Pasi
Kategooria:Soomustransportöörid
Kategooria:Soome relvad
Kategooria:Ukraina relvajõudude relvastus